**Դենիս Պատրիկ Շեյմուս Օ'Հեր** (անգլ.՝ Denis O'Hare հունվարի 17, 1962(1962-01-17), Կանզաս Սիթի, Միսսուրի, ԱՄՆ) ամերիկացի դերասան և դրամատուրգ, «Թոնի» մրցանակաբաշխության դափնեկիր, երեք անգամ նոմինացվել է «Էմմի» մրցանակաբաշխությանը, նկարահանվել է ամերիկայն հայտնի «Իրական արյուն» «Ամերիկյան սարսափ պատմություն» հեռուստասերիալներում, օսկարակիր «Գնորդների դալասյան ակումբը» ֆիլմում։

Վաղ տարիներ
-----------

Դենիսը ծնվել է 1962 թվականի հունվարի 17-ին Միսսուրի նահանգի Կանզաս Սիթի քաղաքում։ Նրա մայրը դաշնակահար էր։ Ունի երեք քույր՝ Փեմը, Պատրիսիան, Քեթլինը և մեկ եղբայր՝ Մայքլը։ Դենիսը մեծացել է Դետրոյթում գտնվող արվարձաններից մեկում։ Երբ նա 15 տարեկան էր նրա ընտանիքը տեղափոխվել է Բլումֆիլդ Հիլզ։ Ունի նաև Իռլանդիայի քաղաքացիություն։ Նրա հայրական պապը 1920-ական թվականներին Իռլանդիայից արտագաղթել է ԱՄՆ։ 1980 թվականին Դենիսը Դետրոյթից տեղափոխվել է Չիկագո՝ «Հյուսիս-արևմտյան համալսարան» թատերական արվեստ սովորելու։ 1990-ականներին նա արդեն «Բորրոու» խմբի հետ ակտիվ համագործակցության մեջ էր։

Կարիերա
-------

Դենիսը իր կարիերան սկսել է 1993 թվականին՝ փոքր դեր խաղալով «Օրենք և կարգ» հեռուստասերիալում։ Դրանից հետո նա շարունակելէ փոքր դերեր խաղալ տարբեր կինոնկարներում և հեռուստասերիալներում։ Առաջխաղացումը սկսել է 2003 թվականին «Տար ինձ» ներկայացման մեջ խաղալով։ Այդ դերի համար էլ Դենիսը արժանացել է «Թոնի» և «Դրամա Դեսկ» մրցանակների՝ երկրորդ պլանի լավագույն դերասան անվանակարգերում։ 2005 թվականին Դենիսը կրկին արժանացել է «Դրամա Դեսկ» մրցանակի՝ «Սիրելի Չարթի» մյուզիքլում կատարած իր դերի համար։ 2004 թվականին «Մարդասպանները» ֆիլմում խաղացել է ամերիկացի գրող Շառլ Գիտոյի դերը, որը սպանել է ԱՄՆ նախագահ Ջեյմս Գարֆիլդին։ Այդ դերի համար էլ Դենիսը արժանացել է «Թոնի» մրցանակին՝ լավագույն դերասան անվանակարգում։ Նկարահանվել է նաև «Կաբարե», «Մայոր Բարբարա», «Անտառում» ֆիլմերում։ Այնուհետև Դենիսը նկարահանվել է «Տարեդարձ» (2001), «21 գրամ» (2003), «Դավաճանության գինը» (2005), «Մայքլ Քլեյթոն» (2007), «Նրա սիրտը» (2007), «Չարլի Ուիլսոնի պատերազմը» (2007) և այլն։ Նկարահանվել է նաև «Մահացու ձանձրույթ», «Բրոդ սիթի», «Երիտասարդ Ինդիանա Ջոնսի արկածները» հեռուստասերիալներում։ Ամերիկյան «Միլկ» ֆիլմում Դենիսը նկարահանվել է Ջոն Բրիգսի դերում։ Այդ դերը նրա ամենահայտնիներից է։ Ֆիլմը պատմում է քաղաքական գործիչ Հարվեյ Միլկի մասին։ 2010-2012 թվականներին նկարահանվել է «Իրական արյուն» ամերիկյան սարսափ հեռուստասերիալում։ Դերասանական մեծ ժողովրդականություն և ճանաչում է ձեռք բերել «FX» հեռուստաալիքի կողմից նկարահանված «Ամերիկյան սարսափ պատմություն» հեռուստասերիալում։ Սերիալի հինգ եթերաշրջաններում Դենիսը տարբեր դերերում է նկարահանվել։ 2014 թվականին նկարահանվել է օսկարակիր «Գնորդների դալասյան ակումբը» ֆիլմում։

Բարձրակարգ հեռուստասերիալներում և ֆիլմերում իր կատարած դերերը Դենիսին երկու անգամ նոմինացրել են «Էմմի» հեղինակավոր մրցանակաբաշխությանը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. 1 2  Internet Broadway Database — 2000.
3. ↑  «A Talk With Denis O'Hare» (անգլերեն). Վերցված է 2018 թ․ հուլիսի 17-ին.
4. ↑  «Notable Alumni» (անգլերեն). School of Communication, Northwestern University. Արխիվացված է օրիգինալից 2014 թ․ մարտի 18-ին.
5. ↑  New York Magazine, 1994, Первый столбец, нижний левый угол страницы, էջ 75: «… **Lonely Planet** — A drama by Steven Dietz… With Denis O'Hare and Mark Shannon… A Barrow Group production at the **Perry Street Theatere**…»
6. ↑  The Barrow Group, 2017, В числе постановок 1990-х: «… LONELY PLANET by Steven Dietz… featuring Mark Shannon and Denis O’Hare… TALES FROM HOLLYWOOD by Christopher Hampton… featuring Lee Brock, Marcia DeBonis… Judith Kinsey, Denis O’Hare, Michael Warren Powell…»

Գրականություն
-------------

* Theater listings [Текст] : [англ.] : театр. афиша / сост. Eileen Clarke // New York Magazine : еженедел. журн. / ред. Курт Андерсен (англ.)русск.. — New York : K-III Magazine Corporation (англ.)русск. 1994. — Vol. 27, № 8 (21 February). — P. 73—76. — 104 p. : цв. ил. ч.-б. ил. граф. — Ex cont.: Little Eyolf ; Lonely Planet ; Looking Back. — ISSN 0028-7369
* 1990’s Productions [Электронный ресурс] : [англ.] : [арх. 22 января 2017] : с. сайта // The Barrow Group : офиц. сайт. — New York : The Barrow Group, 2017. — Ex cont.: Lonely Planet ; Low Level Panic ; Tales From Hollywood.

Արտաքին հղումներ
----------------


|  |  |
| --- | --- |
|  | ***Դենիս Օ'Հեր***էջը Վիքիպահեստում |

* Դենիս Օ'Հեր Internet Movie Database կայքում
* Պաշտոնական կայք
* Դենիս Օ'Հեր Internet Movie Database կայքում

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · ČSFD · Discogs · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX5329383 · GND: 135096642 · ISNI: 0000000044034721 · LCCN: n96052701 · SUDOC: 248401386 · VIAF: 48493305 · WorldCat VIAF: 48493305 |

 |

 |